Dinamov Pinto dobio je poziv za portugalsku reprezentaciju

Novi izbornik Portugala Fernando Santos za sljedeća dva reprezentativna susreta pozvao je i Ivu Pinta. Desni bek Dinama bit će u konkurenciji za Francuze i Dance

<p>Portugal igra 11. listopada <b>u Parizu protiv Francuske</b> u prijateljskoj utakmici, a tri dana poslije očekuje ga važniji susret, u kvalifikacijama za Euro 2016. godine <b>u Kopenhagenu protiv Danske</b>. </p><p>U sastavu bi se mogao naći i <b>Ivo Pinto</b>. Dinamov desni bek dobio je poziv za te dvije utakmice. </p><p>- Jako sam sretan i ponosan. Ovo mi je ogromna pohvala i priznanje za dosadašnji rad. <b>Ovaj poziv je posljedica odličnih igara cijele momčadi ove sezone </b>i htio bih zahvaliti Dinamu na prilici koju su mi pružili - <a href="http://gnkdinamo.hr/hr/novosti/vijesti/sjajni-pinto-zaradio-poziv-u-reprezentaciju-portugala.html" rel="" title="">rekao je Portugalac za Dinamovu stranicu</a>. </p><p>Pinto je nastupio za sve mlađe selekcije portugalske reprezentacije (U-16, U-17, U-18, U-19, U-21), a s 24 godine dočekat će prvi nastup za najjaču selekciju. Naglašava koliko je sretan zbog odluke da dođe u Dinamo i prilike koja mu se ukazala. </p><p>- Zaista se odlično osjećam ovdje,<b> svaki dan napredujem skupa s ostatkom momčadi i uživam u Dinamu i Zagrebu</b>.</p>